stanford-oval/wikipedia huggingface dataset:
โรคพิษสุนัขบ้า

สำหรับโรคทางจิตวิทยา ดูที่ โรคกลัวน้ำ (จิตวิทยา)
| โรคพิษสุนัขบ้า Rabies |
| --- | --- |

ลูกวัวที่เป็นโรคพิษสุนัขบ้า
สาขาวิชา: โรคติดเชื้อ
อาการ: ไข้ กลัวน้ำ สับสน หลั่งน้ำลายมาก อาการหลอน นอนไม่หลับ อัมพาต โคม่า
สาเหตุ: ไวรัสโรคพิษสุนัขบ้าและลิสซาไวรัสค้างคาวออสเตรเลีย
การป้องกัน: วัคซีนโรคพิษสุนัขบ้า, การควบคุมสัตว์, อิมมูโนโกลบูลินโรคพิษสุนัขบ้า
การรักษา: การดูแลตามอาการ
พยากรณ์โรค: เสียชีวิตแทบทุกราย (หากเริ่มแสดงอาการ)
การเสียชีวิต: 59,000 คนต่อปีทั่วโลก
โรคพิษสุนัขบ้า หรือโรคกลัวน้ำ (อังกฤษ: rabies, hydrophobia) เป็นโรคไวรัสที่ทำให้เกิดการอักเสบเฉียบพลันของสมองในมนุษย์และสัตว์เลือดอุ่นชนิดอื่น อาการเริ่มต้นมีไข้และอาการเป็นเหน็บ ณ ตำแหน่งสัมผัส อาการเหล่านี้ตามด้วยอาการต่อไปนี้อย่างหนึ่งหรือมากกว่า ได้แก่ การเคลื่อนไหวรุนแรง ความตื่นเต้นควบคุมไม่ได้ กลัวน้ำ ไม่สามารถขยับร่างกายบางส่วน สับสนและไม่รู้สึกตัว เมื่อเกิดอาการแล้ว จะลงเอยด้วยถึงแก่ชีวิตแทบทั้งสิ้น ช่วงเวลาระหว่างการติดต่อโรคและการเริ่มแสดงอาการนั้นปกติระหว่างหนึ่งถึงสามเดือน ทว่า ช่วงเวลานี้มีได้ตั้งแต่น้อยกว่าหนึ่งสัปดาห์จนถึงกว่าหนึ่งปี เวลานี้ขึ้นอยู่กับระยะทางที่ไวรัสเข้าระบบประสาทส่วนกลาง
โรคพิษสุนัขบ้าเกิดจากลิสซาไวรัส (lyssavirus) ได้แก่ ไวรัสโรคพิษสุนัขบ้า (rabies virus) และลิสซาไวรัสค้างคาวออสเตรเลีย (Australian bat lyssavirus) โรคพิษสุนัขบ้าแพร่เมื่อสัตว์ที่ติดเชื้อข่วนหรือกัดสัตว์อื่นหรือมนุษย์ น้ำลายจากสัตว์ที่ติดเชื้อยังสามารถส่งผ่านโรคพิษสุนัขบ้าได้หากสัมผัสกับตา ปากหรือจมูก ทั่วโลก หมาเป็นสัตว์ที่เกี่ยวข้องมากที่สุด ผู้ป่วยโรคพิษสุนัขบ้ากว่า 99% ในประเทศที่หมามีโรคเป็นปกติเกิดจากหมากัด ในทวีปอเมริกา ค้างคาวกัดเป็นแหล่งที่พบมากที่สุดของการติดเชื้อโรคพิษสุนัขบ้าในมนุษย์ และผู้ป่วยน้อยกว่า 5% มาจากหมา สัตว์ฟันแทะติดเชื้อโรคพิษสุนัขบ้าน้อยมาก ไวรัสโรคพิษสุนัขบ้าเดินทางไปสมองโดยตามประสาทส่วนปลาย โรคนี้สามารถวินิจฉัยได้หลังเริ่มแสดงอาการแล้วเท่านั้น
โครงการควบคุมสัตว์และให้วัคซีนลดความเสี่ยงของโรคพิษสุนัขบ้าจากหมาในหลายภูมิภาคของโลก มีการแนะนำให้การสร้างภูมิคุ้มกันแก่บุคคลก่อนสัมผัสสำหรับผู้ที่มีความเสี่ยงสูง กลุ่มเสี่ยงสูงมีผู้ที่ทำงานกับค้างคาวหรือผู้ที่ใช้เวลานานในพื้นที่ของโลกที่มีโรคพิษสุนัขบ้าเป็นปกติ ในผู้ที่สัมผัสโรคพิษสุนัขบ้า วัคซีนโรคพิษสุนัขบ้าและบ้างทีอิมมูโนโกลบูลินโรคพิษสุนัขบ้ามีผลป้องกันโรคหากบุคคลได้รับการรักษาก่อนเริ่มมีอาการโรคพิษสุนัขบ้า การล้างแผลถูกกัดและข่วนด้วยน้ำสบู่ โพวิโดนไอโอดีนหรือสารชะล้างเป็นเวลา 15 นาทีอาจลดจำนวนอนุภาคไวรัสและอาจมีผลบ้างในการป้องกันการแพร่เชื้อ มีเพียงไม่กี่คนที่รอดชีวิตจากการติดเชื้อโรคพิษสุนัขบ้าหลังแสดงอาการ และได้รับการรักษาใหญ่ที่เรียก มิลวอกีโพรโทคอล (Milwaukee protocol)
โรคพิษสุนัขบ้าเป็นเหตุให้มีผู้เสียชีวิตประมาณ 26,000 ถึง 55,000 คนต่อปี การเสียชีวิตจากโรคพิษสุนัขบ้ากว่า 95% เกิดในทวีปแอฟริกาและเอเชีย โรคพิษสุนัขบ้าพบในกว่า 150 ประเทศและทุกทวีปยกเว้นทวีปแอนตาร์กติกา กว่า 3 พันล้านคนอาศัยอยู่ในบริเวณของโลกที่พบโรคพิษสุนัขบ้า หลายประเทศ ได้แก่ ออสเตรเลีย แคนาดา ญี่ปุ่น สหรัฐและยุโรปตะวันตก ไม่มีโรคพิษสุนัขบ้าในหมา หลายประเทศเกาะขนาดเล็กไม่มีโรคพิษสุนัขบ้าเลย
อาการและอาการแสดง

ช่วงระหว่างการติดเชื้อและอาการคล้ายหวัดครั้งแรกคือ 2 ถึง 12 สัปดาห์ในมนุษย์ มีบันทึกระยะฟักสั้นเพียงสี่วันและนานกว่าหกปี ขึ้นอยู่กับตำแหน่งและความรุนแรงของแผลที่มีการปนเปื้อนและปริมาณไวรัสที่เข้าสู่ร่างกาย ไม่นานอาการอาจเพิ่มเป็นอัมพาตเล็กน้อยหรือบางส่วน วิตกกังวล นอนไม่หลับ สับสน กระสับกระส่าย มีพฤติกรรมผิดปกติ โรคจิตหวาดระแวงและประสาทหลอน ดำเนินเป็นอาการเพ้อ
การเสียชีวิตส่วนใหญ่เกิด 2 ถึง 10 วันหลังมีอาการแรก หากมีอาการแล้วโอกาสรอดชีวิตจะน้อยมากแม้ได้รับการรักษาอย่างเหมาะสมแล้วก็ตาม Jeanna Giese ซึ่งเป็นผู้ป่วยคนแรกที่ได้รับการรักษาด้วยมิลวอกีโพรโทคอลในปี 2547 เป็นบุคคลแรกเท่าที่มีบันทึกที่รอดชีวิตจากโรคพิษสุนัขบ้าโดยไม่ได้รับการป้องกันโรคหลังสัมผัสสำเร็จ การวิเคราะห์เจตนารักษา (intention-to-treat analysis) นับแต่นั้นพบว่าโพรโทคอลนี้มีอัตรารอดชีวิตประมาณ 8%
อาการและอาการแสดง > กลัวน้ำ

โรคกลัวน้ำ (hydrophobia) เป็นชื่อเดิมของโรคพิษสุนัขบ้า หมายถึง กลุ่มอาการในระยะท้าย ๆ ของการติดเชื้อที่บุคคลกลืนลำบาก แสดงอาการตื่นตระหนกเมื่อเสนอของเหลวให้ดื่ม และไม่สามารถดับความกระหายของผู้นั้นได้ สัตว์เลี้ยงลูกด้วยนมทุกชนิดที่ติดเชื้อไวรัสนี้อาจแสดงอาการกลัวน้ำทั้งนั้น
การผลิตน้ำลายเพิ่มขึ้นมาก และความพยายามดื่ม หรือแม้แต่เจตนาหรือการแนะนำให้ดื่ม อาจทำให้เกิดการหดเกร็งของกล้ามเนื้อในลำคอและกล่องเสียงที่เจ็บอย่างยิ่ง อาการนี้สามารถอธิบายได้จากข้อเท็จจริงที่ว่าไวรัสเพิ่มจำนวนและอยู่ในต่อมน้ำลายของสัตว์ที่ติดเชื้อโดยมีความมุ่งหมายเพื่อส่งผ่านเพิ่มผ่านการกัด ความสามารถส่งผ่านไวรัสของสัตว์ที่ติดเชื้อจะลดลงอย่างสำคัญหากสัตว์นั้นสามารถกลืนน้ำลายและน้ำได้
โรคกลัวน้ำโดยทั่วไปสัมพันธ์กับโรคพิษสุนัขบ้าดุร้าย (furious rabies) ซึ่งเกิดใน 80% ของผู้ที่ติดเชื้อ อีก 20% ที่เหลืออาจประสบโรคพิษสุนัขบ้าแบบอัมพาตซึ่งมีลักษณะกล้ามเนื้ออ่อนแรง เสียการรู้สึกและอัมพาต โรคพิษสุนัขบ้าแบบนี้ปกติไม่ทำให้เกิดความกลัวน้ำ
สาเหตุ > การแพร่เชื้อ

สัตว์เลือดอุ่นทุกชนิดรวมทั้งมนุษย์อาจสามารถติดเชื้อไวรัสโรคพิษสุนัขบ้าและแสดงอาการได้ทั้งหมด มีการแพร่เชื้อโรคพิษสุนัขบ้าให้นกแบบมนุษย์ทำครั้งแรกในปี 2427 ทว่า นกที่ติดเชื้อส่วนใหญ่หรือทั้งหมดไร้อาการ และฟื้นตัว นกชนิดอื่นทราบว่าพัฒนาแอนติบอดีโรคพิษสุนัขบ้า ซึ่งเป็นสัญญาณของการติดเชื้อ หลังกินสัตว์เลี้ยงลูกด้วยนมที่ติดเชื้อโรคพิษสุนัขบ้า
ไวรัสนี้ยังปรับตัวให้เติบโตในเซลล์สัตว์มีกระดูกสันหลังเลือดเย็นได้ สัตว์ส่วนใหญ่สามารถติดเชื้อไวรัสและสามารถแพร่เชื้อโรคสู่มนุษย์ได้ ค้างคาว ลิง แรคคูน หมาป่า สกั๊งค์ ปศุสัตว์ หมาป่า ไคโยตี หมา พังพอน (ปกติพังพอนสีเหลือง) และแมวมีความเสี่ยงต่อมนุษย์สูงสุด
โรคพิษสุนัขบ้ายังแพร่ผ่านการสัมผัสหมี สัตว์ฟาร์มเลี้ยง กราวน์ฮ็อก วีเซิลและสัตว์กินเนื้อป่าอื่น อันดับกระต่าย เช่น กระต่ายป่าและกระต่าย และสัตว์ฟันแทะ เช่น ชิปมังก์ เจอร์บิล หนูตะเภา แฮมสเตอร์ หนูหริ่ง หนูและกระรอก แทบไม่พบว่าติดเชื้อด้วยโรคพิษสุนัขบ้าและไม่ทราบว่าส่งผ่านโรคพิษสุนัขบ้าสู่มนุษย์ การกัดจากหนูหริ่ง หนูหรือกระรอกแทบไม่ต้องป้องกันโรคพิษสุนัขบ้าเพราะสัตว์ฟันแทะเหล่านี้ตรงแบบถูกฆ่าเมื่อเผชิญกับสัตว์ที่เป็นโรคพิษสุนัขบ้าที่ใหญ่กว่า ฉะนั้น จะไม่เป็นพาหะ โอพอสซัมเวอร์จิเนียต้านทานแต่ไม่มีภูมิคุ้มกันต่อโรคพิษสุนัขบ้า
ปกติพบไวรัสในประสาทและน้ำลายของสัตว์ที่เป็นโรคพิษสุนัขบ้าที่แสดงอาการ เส้นทางการติดเชื้อปกติเป็นการกัด แต่ไม่เสมอไป ในสัตว์จำนวนมาก สัตว์ที่ติดเชื้อก้าวร้าวเป็นพิเศษ อาจทำร้ายโดยไม่ถูกยั่วยุ และแสดงพฤติกรรมผิดแปลก นี่เป็นตัวอย่างของไวรัสก่อโรคที่ดัดแปลงพฤติกรรมของตัวถูกเบียนของมันให้เอื้อต่อการแพร่เชื้อไปตัวถูกเบียนอื่น
การแพร่เชื้อระหว่างมนุษย์ด้วยกันพบน้อยมาก มีผู้ป่วยน้อยคนมีบันทึกผ่านการปลูกถ่ายอวัยวะ หลังการติดเชื้อมนุษย์ตรงแบบโดยการกัด ไวรัสเข้าระบบประสาทนอกส่วนกลาง แล้วเดินทางตามประสาทนำเข้าสู่ระบบประสาทส่วนกลาง ระหว่างระยะนี้ ไวรัสไม่สามารถถูกพบได้โดยง่ายในตัวถูกเบียน และวัคซีนอาจยังทำให้เกิดภูมิคุ้มกันอาศัยเซลล์เป็นสื่อ (cell-mediated immunity) เพื่อป้องกันโรคพิษสุนัขบ้าที่แสดงอาการ เมื่อไวรัสเข้าสมอง มันทำให้เกิดสมองอักเสบอย่างเร็ว ระยะบอกเหตุโรค และเป็นจุดเริ่มต้นของอาการ เมื่อผู้ป่วยแสดงอาการแล้ว การรักษาแทบไร้ผลโดยสิ้นเชิงและอัตราตายมีกว่า 99% โรคพิษสุนัขบ้าอาจยังทำให้ไขสันหลังอักเสบ ทำให้เกิดไขสันหลังอักเสบตามขวาง (transverse myelitis)
การวินิจฉัย

การวินิจฉัยโรคพิษสุนัขบ้าอาจทำได้ยาก เนื่องจากผู้ป่วยระยะแรกจะอาการคล้ายคลึงกับโรคอื่น ๆ หรือเหมือนการมีบุคลิกก้าวร้าวโดยทั่วไป วิธีที่ให้ผลแม่นยำสามารถอ้างอิงได้ในการวินิจฉัยโรคนี้ต้องทำโดยการตรวจหาแอนติบอดีด้วยสารเรืองแสง (FAT) ซึ่งเป็นวิธีที่แนะนำโดยองค์การอนามัยโลก วิธีนี้อาศัยโมเลกุลตรวจจับที่เรืองแสงได้ (นิยมใช้เป็นฟลูออเรสซีนไอโซไทโอไซยาเนต) ที่จับกับแอนติบอดีที่จำเพาะต่อเชื้อพิษสุนัขบ้า ทำให้สามารถจับกับแอนติเจนของเชื้อ และสามารถตรวจพบได้ด้วยวิธีการทำให้เรืองแสงและตรวจด้วยกล้องจุลทรรศน์ (fluorescent microscopy technique) วิธีตรวจหาแอนติเจนของเชื้อด้วยการย้อมสิ่งส่งตรวจโดยตรงด้วยสารเรืองแสงนี้เป็นวิธีเดียวที่สามารถตรวจหาเชื้อได้โดยตรง ที่รวดเร็วและประหยัดที่สุด โดยไม่จำเป็นต้องอาศัยอาการหรือแหล่งที่มาของผู้ป่วยหรือสัตว์ที่ป่วย อย่างไรก็ดีสิ่งส่งตรวจที่เน่าเสียอาจทำให้ผลการตรวจด้วยวิธีนี้ไม่แม่นยำได้ การตรวจด้วยวิธี RT-PCR เป็นวิธีตรวจวินิจฉัยอีกวิธีหนึ่งที่มีความไวและความจำเพาะสูง และสะดวกมากพอที่จะสามารถใช้เป็นวิธีพื้นฐานได้ในห้องปฏิบัติการที่มีศักยภาพเพียงพอ โดยเฉพาะในการตรวจสิ่งส่งตรวจที่เน่าเสียแล้วหรือเก็บไว้นาน นอกจากนี้ยังสามารถตรวจวินิจฉัยได้อย่างแม่นยำจากการตรวจชิ้นเนื้อของสมองจากร่างที่เสียชีวิตแล้ว หรืออาจใช้น้ำลาย ปัสสาวะ หรือน้ำหล่อสมองไขสันหลังของร่างที่เสียชีวิตแล้ว ก็ได้เช่นกัน แต่ผลจะไม่แม่นยำเท่าใช้ชิ้นเนื้อสมอง การตรวจพบอินคลูชันบอดีที่เรียกว่าเนกริบอดีในเซลล์สมองถือเป็นการวินิจฉัยโรคพิษสุนัขบ้าได้ 100% แต่พบในผู้ป่วยหรือสัตว์ป่วยเพียง 80% เท่านั้น กรณีมีผู้ป่วยถูกสัตว์กัด หากเป็นไปได้ควรตามสัตว์ที่กัดนั้นมาตรวจหาเชื้อ
การป้องกัน

การป้องกันโรคพิษสุนัขบ้าที่ดีที่สุดคือ ระวังอย่าให้ถูกสุนัขกัดหรือแมวกัด เพราะการติดเชื้อ ส่วนใหญ่จะมาจากน้ำลายสัตว์ที่เป็นโรคอยู่แล้ว ที่สำคัญที่สุด คือ การเสริมภูมิคุ้มกันในสุนัข ซึ่งเป็นสัตว์นำโรคหลัก รวมทั้ง การควบคุมจำนวนสุนัข
การป้องกัน > การเก็บตัวอย่างส่งห้องปฏิบัติการ

ในการเก็บตัวอย่างส่งห้องปฏิบัติการ ควรกักขังสัตว์ไว้ในที่ปลอดภัย และเฝ้าดูอาการประมาณ 15 วัน ไม่ควรทำลายสัตว์โดยไม่จำเป็น ควรปล่อยให้สัตว์ตายเอง ซึ่งจะตรวจพบเชื้อได้ง่าย และแน่นอน ในการส่งซาก หลังจากที่สัตว์ตายลง ถ้าเป็นสัตว์เล็กเช่นสุนัข แมว การส่งตัวอย่างอาจส่งเฉพาะหัว หรือส่งทั้งซากก็ได้ แต่ถ้าเป็นสัตว์ใหญ่เช่น โค กระบือ ต้องตัดหัวหรือสมองสัตว์ใส่ถุงพลาสติกแช่น้ำแข็ง นำส่งห้องปฏิบัติการ เพราะตัวอย่างที่จะใช้ตรวจโรคคือสมองของสัตว์ ซึ่งต้องทำอย่างระมัดระวัง อย่าใช้วิธีทุบที่กะโหลก เพราะอาจทำให้สมองเละ ตรวจหาสมองส่วน ฮิปโปแคมปัส (Hippocampus) ได้ยาก แล้วส่งให้เร็วที่สุด โดยต้องปฏิบัติอย่างระมัดระวัง โดยผู้ทำการต้องสวมถุงมือ หรือใช้ถุงพลาสติกหุ้มมือให้มิดชิด  และล้างมือให้สะอาดหลังจากเก็บซาก
การรักษา

| กรณี | วันที่ (หลังเข็มแรก)> 0 | วันที่ (หลังเข็มแรก)> 3 | วันที่ (หลังเข็มแรก)> 7 | วันที่ (หลังเข็มแรก)> 14 | วันที่ (หลังเข็มแรก)> 28 |
| --- | --- | --- | --- | --- | --- |
| อิมมูโนโกลบูลิน | ✔ |  |  |  |  |
| ฉีดวัคซีนใต้หนัง | ✔ | ✔ | ✔ |  | ✔ |
ฉีดวัคซีนเข้ากล้าม: ✔
| ฉีดวัคซีนกระตุ้นกรณีเข็มล่าสุด >6 เดือน | ✔ | ✔ |  |  |  |
| ฉีดวัคซีนกระตุ้นกรณีเข็มล่าสุด ≤6 เดือน | ✔ |  |  |  |  |
ที่มา: สถานเสาวภา สภากาชาดไทย (แนวปฏิบัติ พ.ศ. 2559)
การรักษาหลังการสัมผัสสามารถป้องกันโรคได้ เมื่อให้อย่างทันท่วงทีภายใน 10 วันหลังจากรับเชื้อ การล้างแผลส่วนน้ำและสบู่อย่างหมดจดทันทีเมื่อรับเชื้อ (ภายใน 5 นาที) ก็มีส่วนช่วยในการลดจำนวนอนุภาคไวรัสได้ และยังสามารถลดจำนวนเชื้อได้อีกด้วยการใช้โพวิโดนไอโอดีนหรือแอลกอฮอล์ในการทำแผล
ในประเทศไทย สถานเสาวภา สภากาชาดไทย แนะนำให้ผู้ป่วยสัมผัสโรคระดับ 3 ขององค์การอนามัยโลกได้รับอิมมูโนโกลบูลินโรคพิษสุนัขบ้า (rabies immunoglobulin) 1 ขนาด และวัคซีนโรคพิษสุนัขบ้า 4–5 เข็ม โดยขนาดอิมมูโนโกลบูลินจากมนุษย์ไม่ควรเกิน 20 ยูนิตต่อน้ำหนักตัวหนึ่งกิโลกรัม ควรฉีดอิมมูโนโกลบูลินรอบแผลให้มากที่สุด และที่เหลือฉีดในชั้นกล้ามเนื้อ ณ จุดที่อยู่ไกลจากจุดฉีดวัคซีน ส่วนการสัมผัสโรคระดับ 1 และ 2 ไม่จำเป็นต้องได้รับอิมมูโนโกลบูลิน
วัคซีนโรคพิษสุนัขบ้าเข็มแรกควรให้โดยเร็วที่สุด ในกรณีของการฉีดใต้หนัง เข็มถัดมาจะฉีดในวันที่ 3, 7 และ 28 หลังฉีดวันแรก รวม 4 เข็ม และในกรณีของการฉีดเข้ากล้ามเนื้อ เข็มถัดมาจะฉีดในวันที่ 3, 7, 14 และ 28 รวม 5 เข็ม แพทย์อาจพิจารณาไม่ฉีดวัคซีนจนครบกรณีที่สามารถสังเกตอาการของสัตว์ได้ ส่วนผู้ป่วยที่เคยได้รับวัคซีนอย่างน้อย 3 เข็ม (วันที่ 0, 3 และ 7) แล้วก่อนสัมผัสโรคครั้งนี้ ไม่ต้องได้รับอิมมูโนโกลบูลิน โดยจะฉีดวัคซีนกระตุ้นในวันที่ 0 และ 3 (รวม 2 เข็ม) เท่านั้น หรือเข็มเดียวกรณีที่เคยฉีดเข็มสุดท้ายไม่เกิน 6 เดือน
อาการปวดและผลข้างเคียงของวัคซีนมีเซลล์สมัยใหม่จะคล้ายกับวัคซีนไข้หวัดใหญ่ การฉีดวัคซีนเข้ากล้ามเนื้อควรฉีดเข้าต้นแขน ไม่ควรฉีดเข้าบริเวณแก้มก้น ในทารกแนะนำให้ฉีดเข้าด้านข้างของต้นขา
ในสหรัฐ ศูนย์ควบคุมและป้องกันโรคแนะนำให้ฉีดวัคซีนตามมาตรการป้องกันโรคหลังสัมผัสในกรณีที่มีความเสี่ยงที่จะถูกค้างคาวกัด ได้แก่ การพบว่ามีค้างคาวอยู่ในห้องเดียวกันกับเด็กที่ไม่มีคนเฝ้า หรือบุคคลพิการทางจิตหรือมึนเมา หรือคนปกติตื่นมาพบว่ามีค้างคาวอยู่ในห้อง
หากเริ่มต้นอย่างรวดเร็ว มาตรการป้องกันโรคหลังสัมผัสมีผลป้องกันโรคพิษสุนัขบ้า 100% ในกรณีที่ให้มาตรการป้องกันโรคหลังสัมผัสช้าอย่างสำคัญ ยังควรให้การรักษาอยู่เพราะอาจได้ผล มีบุคคลกว่า 15 ล้านคนได้รับวัคซีนหลังการสัมผัส แม้จะได้ผลดี แต่ก็มีราคาแพงมาก
การรักษา > วิธีการมิลวอกี

วิธีการมิลวอกี (อังกฤษ: Milwaukee protocol) หรือวิธีการวิสคอนซินเป็นชุดของกระบวนการเพื่อการรักษาอย่างหนึ่งที่เคยถูกใช้เพื่อพยายามรักษาโรคพิษสุนัขบ้าระยะแสดงอาการในมนุษย์ มีองค์ประกอบสำคัญคือการทำให้ผู้ป่วยหมดสติด้วยยาและให้ยาต้านไวรัส จากการเก็บข้อมูลมาจนถึงปัจจุบันพบว่าวิธีการนี้ไม่ใช่วิธีการรักษาโรคพิษสุนัขบ้าที่ได้ผล และไม่เป็นที่แนะนำให้ใช้อีกต่อไป
พยากรณ์โรค

ในมนุษย์ที่ไม่ได้รับวัคซีน เมื่อผู้ป่วยโรคพิษสุนัขบ้าเริ่มแสดงอาการทางระบบประสาทแล้วจะเสียชีวิตเกือบ 100%
การให้วัคซีนหลังการสัมผัสเชื้อประสบความสำเร็จในการป้องกันโรคอย่างสูงหากให้ทันท่วงที ปกติภายใน 6 วัน โดยได้ผลป้องกันโรคได้ถึง 100% แม้ได้รับวัคซีนช้าก็ยังได้ผลดีพอสมควร
แหล่งข้อมูลอื่น

โรคพิษสุนัขบ้า ที่เว็บไซต์ Curlie
"Rabies". Centers for Disease Control and Prevention. สืบค้นเมื่อ 12 สิงหาคม 2012.
Virus Pathogen Database and Analysis Resource (ViPR): Rhabdoviridae
OIE's Rabies Portal เก็บถาวร 13 สิงหาคม 2020 ที่ เวย์แบ็กแมชชีน
Aerophobia and Hydrophobia in Rabies Videos
"Rabies virus". NCBI Taxonomy Browser. 11292.
| --- | --- |
การจำแนกโรค: DICD-10: A82 ICD-9-CM: 071 MeSH: D011818 DiseasesDB: 11148
ทรัพยากรภายนอก: MedlinePlus: 001334 eMedicine: med/1374 eerg/493 ped/1974 Patient UK: โรคพิษสุนัขบ้า Orphanet: 770
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
ผู้ป่วยโรคพิษสุนัขบ้า ปี 2502
สุนัขที่เป็นโรคพิษสุนัขบ้า
เจ้าหญิงอเล็กเซียแห่งกรีซและเดนมาร์ก

| เจ้าหญิงอเล็กเซีย |
| --- | --- |

ประสูติ: 10 กรกฎาคม พ.ศ. 2508 (59 ปี) พระตำหนักมอนเรปอส เกาะคอร์ฟู หมู่เกาะไอโอเนียน ราชอาณาจักรกรีซ
พระสวามี: การ์โลส โมราเลส กุยตานา
พระบุตร: 4 คน
ราชวงศ์: กลึคส์บวร์ค
พระบิดา: สมเด็จพระราชาธิบดีกอนสตันดีโนสที่ 2 แห่งกรีซ
พระมารดา: สมเด็จพระราชินีอันเนอ-มารีแห่งกรีซ
| ธรรมเนียมพระยศของ เจ้าหญิงอเล็กเซียแห่งกรีซและเดนมาร์ก |
| --- | --- |
ตราประจำพระอิสริยยศ
ตราประจำพระองค์
การทูล: Her Royal Highness  (ใต้ฝ่าพระบาท)
การแทนตน: ข้าพระพุทธเจ้า
การขานรับ: Your Royal Highness  (พ่ะย่ะค่ะ/เพคะ)
เจ้าหญิงอเล็กเซียแห่งกรีซและเดนมาร์ก (กรีก: Πριγκίπισσα Αλεξία της Ελλάδας και Δανίας, ประสูติ 10 กรกฎาคม พ.ศ. 2508) พระราชธิดาพระองค์ใหญ่ในสมเด็จพระราชาธิบดีกอนสตันดีโนสที่ 2 แห่งกรีซ กับสมเด็จพระราชินีอันเนอ-มารีแห่งกรีซ พระชนกของพระองค์เป็นพระอนุชาในสมเด็จพระราชินีโซเฟียแห่งสเปน ส่วนพระชนนีของพระองค์เป็นพระขนิษฐาในสมเด็จพระราชินีนาถมาร์เกรเธอที่ 2 แห่งเดนมาร์ก
พระทรงเสกสมรสแล้วกับการ์โลส โมราเลส กุยตานา สถาปนิก และผู้ชนะเลิศการแข่งเรือใบ ณ อาสนวิหารเซนต์โซเฟีย กรุงลอนดอน สหราชอาณาจักร ทั้งสองมีโอรส-ธิดาด้วยกัน 4 องค์ ได้แก่
อาร์เรียตตา มอราเลส อี เด เกรเซีย   เกิดเมื่อวันที่ 24 กุมภาพันธ์ พ.ศ. 2545 ณ เมืองบาร์เซโลนา ประเทศสเปน
อานา มาเรีย มอราเลส อี เด เกรเซีย เกิดเมื่อวันที่ 15 พฤษภาคม พ.ศ. 2546 ณ เมืองบาร์เซโลนา ประเทศสเปน
การ์โลส มอราเลส อี เด เกรเซีย  เกิดเมื่อวันที่ 30 กรกฎาคม พ.ศ 2548 ณ เมืองบาร์เซโลนา ประเทศสเปน
อาเมเลีย มอราเลส อี เด เกรเซีย  เกิดเมื่อวันที่ 26 ตุลาคม พ.ศ. 2550 ณ เมืองบาร์เซโลนา ประเทศสเปน
ปัจจุบันเจ้าหญิงอเล็กเซียแห่งกรีซและเดนมาร์ก ทรงประทับอยู่ในพระตำหนักส่วนพระองค์ที่เมืองปูเอร์โตกาเนโร เกาะลันซาโรเต แคว้นกานาเรียส ประเทศสเปน โดยพระสวามีของพระองค์เป็นผู้ออกแบบพระตำหนักดังกล่าว
บันทึกมรณะ เกมล่าท้าอนาคต

| --- | --- |
บันทึกมรณะ เกมล่าท้าอนาคต

未来日記 / Mirai Nikki
ชื่อภาษาอังกฤษ: The Future Diary
แนว: สยองขวัญ, แอ็คชั่น, เหนือธรรมชาติ, โรแมนซ์
มังงะ
เขียนโดย: ซาคาเอะ เอสุโนะ
สำนักพิมพ์:  คาโดคาวะโชเท็น   สยามอินเตอร์คอมิกส์
อนิเมะ
กำกับโดย: โฮโซดะ นาโอะโท
เขียนบทโดย: ทาคายาม่า คาซูฮิโกะ
ดนตรีโดย: คาโต้ ทาสึยะ
สตูดิโอ:  Asread
บันทึกมรณะ เกมล่าท้าอนาคต (ญี่ปุ่น: 未来日記; โรมาจิ: Mirai Nikki; ทับศัพท์: บันทึก (ประจำวัน) แห่งอนาคต) เป็นการ์ตูนญี่ปุ่น วาดและแต่งเรื่องโดย ซาคาเอะ เอสุโนะ ลงตีพิมพ์ในนิตยสารการ์ตูนญี่ปุ่นรายเดือน โชเน็นเอซ ในเครือสำนักพิมพ์คาโดคาวะโชเท็น ตั้งแต่ฉบับประจำเดือนมีนาคม พ.ศ. 2549 ปัจจุบันมีภาคเสริมเนื้อเรื่องโดยใช้ชื่อว่า มิไรนิคคิ:โมเสก (未来日記：モザイク) โดยผู้แต่งและสำนักพิมพ์เดียวกัน
เนื้อเรื่อง

อามาโนะ ยูกิเทรุ เด็กผู้ชายนักเรียนมัธยมต้นปีที่2 ผู้ซึ่งชอบเก็บตัวและหลีกเลี่ยงการปฏิสัมพันธ์กับผู้อื่น และยังชอบจดบันทึกเรื่องราวประจำวันลงในโทรศัพท์มือถือ วันหนึ่ง เดอุส เอ็กซ์ มาชินะ ซึ่งเป็นเทพแห่งห้วงเวลาและจักรวาลหรืออีกนัยหนึ่ง"พระเจ้า"ในจินตนาการของยูกิเทรุ ได้ยื่นข้อเสนออย่างหนึ่งให้ยูกิเทรุ ซึ่งจะเปลี่ยนชีวิตของเขาไปตลอดกาล
ยูกิเทรุได้พบว่าโทรศัพท์มือถือที่เคยใช้จดบันทึกเรื่องราวต่างๆ ได้แสดงถึงเรื่องราวที่จะเกิดขึ้นในอนาคต ชีวิตของเขาได้เปลี่ยนไปในทางที่ดีขึ้น แต่เพียงไม่นาน เขาก็ต้องถูกไล่ฆ่าอย่างปริศนาโดยฆาตกรต่อเนื่อง แต่ก็ถูกช่วยไว้โดยเด็กผู้หญิงคนหนึ่ง..
แท้ที่จริงเดอุสซึ่งยูกิเทรุคิดว่าเป็นเพียงพระเจ้าในจินตนาการ ได้คิดเกมหนึ่งขึ้นมา โดยมีผู้เข้าร่วม 12 คน แต่ละคนจะได้รับ "บันทึกแห่งอนาคต" โดยบันทึกของแต่ละคนจะทำหน้าที่ต่างๆกันไป และจะต้องใช้บันทึกของตัวเองค้นหาตัวตน และฆ่าหรือทำลายบันทึกผู้เข้าร่วมคนอื่นๆ ซึ่งบันทึกแห่งอนาคนอันใดถูกทำลายผู้ถือครองบันทึกก็จะตายไปด้วย จนคนสุดท้ายที่เหลือรอดจะได้สืบทอดตำแหน่งและพลังอำนาจแห่งพระเจ้าของเดอุส เมื่อตัวตนของผู้ครองบันทึกถูกเปิดเผย ข้อความ DEAD END และเหตุการณ์ที่ตนเองจะถูกฆ่าจะปรากฏในบันทึก แต่ผู้ครองบันทึกสามารถเปลี่ยนอนาคตที่ตัวเองจะถูกฆ่าได้ การต่อสู้ระหว่างผู้ถือครองบันทึกแห่งอนาคตจึงขึ้นอยู่กับไหวพริบและความสามารถของตนล้วนๆ
ตัวละคร > ผู้ครองบันทึกแห่งอนาคต

มีความอนาจารเป็นอย่างมาก ถึงกับจับอามาโนะ ยูกิเทรุ จูบและสั่งให้คนในลัทธิข่มขืน กาไซ ยูโนะ
ตัวละคร > ตัวละครรอง

เทพเจ้าแห่งกาลเวลาและอวกาศ ผู้ริเริ่มเซอร์ไวเวิลเกม มีอำนาจในการเปลี่ยนแปลงกฎแห่งความเป็นไป ในการสร้างหรือลบสิ่งใดก็ได้ออกจากโลกแห่งความจริง
เด็กชายลึกลับ มีความฝันอยากเป็นนักสืบที่เก่งที่สุดในโลก อารุชอบยูกิเทรุ เป็นหนุ่มYโดยกำเนิดชอบยูกิเทรุจนขนาดตายแทนได้และรักยูกิเทรุไปไม่น้อยกว่ายูโนะ อารุมีสติปัญญาที่เฉียบแหลม สามารถทำนายและสรุปเรื่องราวได้อย่างแม่นยำ ทั้งยังมีความสามารถในการป้องกันตัวไม่น้อยไปกว่ากาไซ ยูโนะ บันทึกลูกหลานที่ได้รับจาก 8th คือ "บันทึกนักสืบ" สามารถบอกเหตุการณ์ที่เกิดขึ้นจากผู้ครอบครองบันทึกผู้อื่นได้ ไม่เหมือนกับเดอะ วอทเชอร์ ที่จะบอกเฉพาะสิ่งที่บอกในบันทึกของผู้อื่น แต่จะบอกเรื่องราวที่จะเกิดขึ้นจริงจากการกระทำของผู้ครองบันทึก แต่พอไปตอนสุดท้ายเขาได้ไปจูบกับยูกิเทรุและเขาได้ถูกฆ่าตายโดย กาไซ ยูโนะ และไม่สามารถรักยูกิเทรุต่อไปได้
เด็กชายผู้ร่ำรวย เรียนอยู่ห้องเดียวกับยูกิเทรุ ชอบจิกกัด ถากถางยุกิเทรุอยู่บ่อยๆ มีนิสัยขี้โอ่ แต่ก็รักเพื่อนและพร้อมจะสละทุกอย่างเพื่อเพื่อนได้ บันทึกของเขาคือบันทึกลูกหลานจาก 8th ชื่อว่า "บันทึกคิง โคซากะ" สามารถบอกความสำเร็จทุกอย่างที่เกิดขึ้นในอนาคตของเขาได้ และ "บันทึกนีโอ คิง โคซากะ" สามารถบอกความสำเร็จทุกอย่างของตัวเขาและคนรอบข้างที่เกิดขึ้นในอนาคตได้
เด็กสาวนิสัยห้าว ลูกสาวของ 10th ต่อสู้กับพวกยูกิเทรุภายใต้การบัญชาของพ่อ แต่เมื่อพ่ายแพ้ก็ตกลงปลงใจเป็นเพื่อนสนิทกับยูกิเทรุและพร้อมจะทำทุกอย่างให้ แต่ไม่ใช่กับยูโนะ เพราะเธอได้รู้ถึงอันตรายของเธอ ฮินาตะพูดด้วยสำเนียงเหน่อ บันทึกลูกหลานที่ได้รับจาก 8th ของเธอคือ "บันทึกมิตรภาพ" สามารถบอกอนาคตทุกอย่างของเพื่อนๆของเธอได้
เพื่อนสนิทของฮินาตะ หลงรักฮินาตะ แต่ก็เข้าใจและอยู่ในระยะห่างที่เหมาะสม เธอมักจะจ้องหน้าอกและคอยติดตามความเปลี่ยนแปลงของมันตลอด บันทึกลูกหลานที่เธอได้รับจาก 8th คือ "บันทึก เลิฟ เลิฟ ฮินาตะ" สามารถบอกอนาคตทุกอย่างที่เกิดขึ้นกับฮินาตะได้ คล้ายกับบันทึกยูกิเทรุของยูโนะ
ลูกน้องของคุรุสุ เคย์โงะ (4th) ภายหลังคุรุสุเสียชีวิตได้มีบทบาทมากขึ้นในฐานะตำรวจและคอยช่วยเหลือยูกิเทรุ
เป็นคนที่ค่อนข้างซื่อ แต่ก็ยึดมั่นในความถูกต้องและขยันทำงาน
แม่ของยูกิเทรุ กลับบ้านแค่นานๆครั้ง เธอทำงานในบริษัทเกม ชอบหยอกเย้ายูกิเทรุอยู่บ่อยๆ จุกจิกในเรื่องอาหารมาก แต่สุดท้ายก็ถูก อามาโนะ คุโร่ ฆ่าโดยการแทง แค่เธอเป็นคนที่ใจดีมากๆ อยากให้ กาไซ ยุโนะ แต่งงานกับ อามาโนะ ยูกิเทรุ
พ่อของยูกิเทรุ หย่าร้างกับเรอา นิสัยขี้หลีและขี้เล่น ชอบหยอกล้อยูกิเทรุเช่นเดียวกับเรอา
เด็กหญิงผู้ปลอมเป็นมิโกะ ในลัทธิของ 6th เป็นเด็กกำพร้าในการดูแลของ 8th บันทึกอนาคตของเธอคือ "บันทึกเด็กกำพร้า" สามารถบอกอนาคตของเด็กกำพร้าทุกคนในการดูแลของ 8th
เด็กกำพร้าในการดูแลของ 8th มีความสามารถในการวางกับระเบิด บันทึกของเขาคือ"บันทึกก๊อปปี้" สามารถเลียนแบบความสามารถของบันทึกอนาคตอื่นๆได้
พ่อของกาไซ ยูโนะ เจ้าของธนาคารกาไซ หมกมุ่นกับงานจนไม่มีเวลากลับบ้าน ถูกยูโนะฆ่าและหมกศพไว้ในบ้าน
แม่ของกาไซ ยูโนะ เป็นแม่บ้าน มีอาการทางจิต เมื่อเครียดมาจากสามี จะได้แต่โทษตัวเอง แต่มักจะไปลงกับยูโนะอย่างทารุณ ต่อมากถูกยูโนะฆ่าและหมกศพไว้ในบ้านพร้อมสามี
บีเอ็นเคโฟร์ตีเอต: เกิร์ลดอนต์คราย

| บีเอ็นเคโฟร์ตีเอต: เกิร์ลดอนต์คราย |
| --- | --- |
ใบปิดภาพยนตร์
กำกับ: นวพล ธำรงรัตนฤทธิ์
นักแสดงนำ: บีเอ็นเคโฟร์ตีเอต
กำกับภาพ: นิรมล รอสส์ ธนพล แก้วแดง พัชรินทร์ สุระวัฒนาพงศ์ นวพล ธำรงรัตนฤทธิ์
ตัดต่อ: นวพล ธำรงรัตนฤทธิ์
ดนตรีประกอบ: ต้องตา จิตดี ปกป้อง จิตดี
บริษัทผู้สร้าง: บีเอ็นเคโฟร์ตีเอต ออฟฟิศ แซลมอน เฮ้าส์ แพลน บี มีเดีย เวรี่ แซด พิคเจอร์ส  
ผู้จัดจำหน่าย: จีดีเอช ห้าห้าเก้า
วันฉาย: 16 สิงหาคม พ.ศ. 2561
ความยาว: 108 นาที
ประเทศ:  ไทย
ภาษา: ไทย
ทำเงิน: 13.35 ล้านบาท (กรุงเทพฯ ปริมณฑล และเชียงใหม่)
ต่อจากนี้: บีเอ็นเคโฟร์ตีเอต: วันเทก
ข้อมูลจาก IMDb
ข้อมูลจากสยามโซน
บีเอ็นเคโฟร์ตีเอต: เกิร์ลดอนต์คราย (อังกฤษ: BNK48 : GIRLS DON’T CRY) เป็นภาพยนตร์ไทยแนวสารคดี ว่าด้วยเรื่องราวของบีเอ็นเคโฟร์ตีเอตตั้งแต่ก่อนเปิดตัววงจนถึงช่วงหลังได้รับชื่อเสียง กำกับโดย นวพล ธำรงรัตนฤทธิ์ ผลิตโดย บีเอ็นเคโฟร์ตีเอต ออฟฟิศ และ แซลมอน เฮ้าส์ จัดจำหน่ายโดย จีดีเอช ห้าห้าเก้า นำแสดงโดยสมาชิกวงรุ่นที่หนึ่ง โดยมีงานฉายรอบสื่อมวลชนเมื่อวันที่ 14 สิงหาคม พ.ศ. 2561 ณ พารากอนซีนีเพล็กซ์ ศูนย์การค้าสยามพารากอน และกำหนดฉายเป็นการทั่วไปตั้งแต่วันที่ 16 เดือนและปีเดียวกันเป็นต้นไป
เพลงประกอบภาพยนตร์

คุกกี้เสี่ยงทาย
River
ความทรงจำและคำอำลา
การออกฉาย > โรงภาพยนตร์

ภาพยนตร์เรื่องนี้ได้ฉายในรอบปฐมทัศน์ที่พารากอนซีนีเพล็กซ์ ณ ศูนย์การค้าสยามพารากอน ในวันที่ 14 สิงหาคม พ.ศ. 2561 และเข้าฉายอย่างเป็นทางการในวันที่ 16 สิงหาคมในปีเดียวกัน โดยตัวภาพยนตร์ทำรายได้เปิดตัวในวันแรกไปได้ 3.7 ล้านบาท และทำรายได้ภายใน 4 วันไป 10.5 ล้านบาท  ก่อนปิดโปรแกรมการฉายด้วยรายได้ทั้งหมด 13.35 ล้านบาท
นอกจากนี้ ภาพยนตร์เรื่องนี้ยังได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ ได้แก่
43rd Pia Film Festival (PFF) ณ National Film Archive of Japan (อังกฤษ) ประเทศญี่ปุ่น
การออกฉาย > โฮมมีเดีย

เน็ตฟลิกซ์ได้ลิขสิทธิ์ภาพยนตร์เผยแพร่ในวันที่ 1 มีนาคม พ.ศ. 2562 ส่วนแผ่นดีวีดีที่ผลิตโดย แซลมอน เฮ้าส์ เปิดให้พรีออเดอร์ที่แฟนเพจ Pre-DVD girls dont cry
รางวัล

| ปี | รางวัล | สาขา | ผล |
| --- | --- | --- | --- |
| 2561 | เกียรติคุณสุดยอดวัฒนธรรมสร้างสรรค์แห่งปีจากกระทรวงวัฒนธรรม พ.ศ. 2561 | ภาพยนตร์ไทยสร้างสรรค์แห่งปี | ชนะ |
| 2562 | รางวัลภาพยนตร์แห่งชาติ สุพรรณหงส์ ครั้งที่ 28 | ภาพยนตร์สารคดียอดเยี่ยม | เสนอชื่อเข้าชิง |
| 2562 | คมชัดลึก อวอร์ด ครั้งที่15 | ภาพยนตร์ยอดเยี่ยม | เสนอชื่อเข้าชิง |
| 2562 | คมชัดลึก อวอร์ด ครั้งที่15 | ผู้กำกับการแสดงยอดเยี่ยม (นวพล ธำรงรัตนฤทธิ์) | เสนอชื่อเข้าชิง |
| 2562 | คมชัดลึก อวอร์ด ครั้งที่15 | ป็อบปูลาร์โหวตสาขาภาพยนตร์ยอดเยี่ยม | เสนอชื่อเข้าชิง |
| 2562 | รางวัลสตาร์พิคส์ ครั้งที่ 16 | ลำดับภาพยอดเยี่ยม (นวพล ธำรงรัตนฤทธิ์) | เสนอชื่อเข้าชิง |
| 2562 | รางวัลสตาร์พิคส์ ครั้งที่ 16 | ภาพยนตร์สารคดียอดเยี่ยม | เสนอชื่อเข้าชิง |
| 2562 | See The sound / SoundTrack Cologne 2019 | Best Documentary Feature Award | ชนะ |
แหล่งข้อมูลอื่น

เว็บไซต์ทางการ
บีเอ็นเคโฟร์ตีเอต: เกิร์ลดอนต์คราย ที่เฟซบุ๊ก
| ด ค กผลงานโดย นวพล ธำรงรัตนฤทธิ์ |
| --- | --- | --- |
| กำกับภาพยนตร์ |  36 (2555)  Mary is happy, Mary is happy (2556)  เดอะมาสเตอร์ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  Die Tomorrow (2560)  บีเอ็นเคโฟร์ตีเอต: เกิร์ลดอนต์คราย (2561)  ฮาวทูทิ้ง.. ทิ้งอย่างไรไม่ให้เหลือเธอ (2562)  เร็วโหด..เหมือนโกรธเธอ (2565)  |  |
| อำนวยการสร้าง |  36 (2555)  ฮาวทูทิ้ง.. ทิ้งอย่างไรไม่ให้เหลือเธอ (2562)  เร็วโหด..เหมือนโกรธเธอ (2565)  |  |
| บทภาพยนตร์ |  รถไฟฟ้า มาหานะเธอ (2552)  Top Secret วัยรุ่นพันล้าน (2554)  Home ความรัก ความสุข ความทรงจำ (2555)  36 (2555)  รัก 7 ปี ดี 7 หน (2555)  Mary is happy, Mary is happy (2556)  ฟรีแลนซ์..ห้ามป่วย ห้ามพัก ห้ามรักหมอ (2558)  Die Tomorrow (2560)  ฮาวทูทิ้ง.. ทิ้งอย่างไรไม่ให้เหลือเธอ (2562)  เร็วโหด..เหมือนโกรธเธอ (2565)  |  |
อะเลคซันดรา เฟโอโดรอฟนาแห่งรัสเซีย (ชาร์ล็อทเทอแห่งปรัสเซีย)

| ธรรมเนียมพระยศของ อะเลคซันดรา เฟโอโดรอฟนาแห่งรัสเซีย (ชาร์ล็อทเทอแห่งปรัสเซีย) |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: Her Imperial Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Imperial Majesty (พระพุทธเจ้าข้า/เพคะ)
จักรพรรดินีอะเลคซันดรา เฟโอโดรอฟนา (รัสเซีย: Александра Фёдоровна) พระอิสริยยศเมื่อพระราชสมภพ เจ้าหญิงชาร์ล็อทเทอแห่งปรัสเซีย (13 กรกฎาคม ค.ศ. 1798 – 1 พฤศจิกายน ค.ศ. 1860) เป็นจักรพรรดินีแห่งรัสเซีย และพระมเหสีของจักรพรรดินีโคลัสที่ 1 แห่งรัสเซีย (ครองราชย์ ค.ศ. 1825–1855)
ดูเพิ่ม

พระราชสันตติวงศ์ในซาร์นีโคไลที่ 1 แห่งรัสเซีย